Na temelju članka 41. točke 2. Statuta Grada Zagreba (Službeni glasnik Grada Zagreba 23/16,2/18 i 23/18), Gradska skupština Grada Zagreba, na \_\_\_ sjednici, \_\_\_\_\_\_\_\_\_2019., donijela je

**ODLUKU**

**o izmjenama Odluke o Stipendiji Grada Zagreba za učenike i studente pripadnike romske nacionalne manjine**

**Članak 1.**

U Odluci o Stipendiji Grada Zagreba za učenike i studente pripadnike romske nacionalne manjine (Službeni glasnik Grada Zagreba 11/18) u članku 21. stavku 1. riječ: „dvanaest“ zamjenjuje se riječju: „deset“.

**Članak 2.**

Članak 22. mijenja se i glasi:

„Stipendist je dužan vratiti primljeni iznos Stipendije ako:

- iz neopravdanih razloga, što procjenjuje Povjerenstvo, ne završi razred u školskoj godini za koju je primao Stipendiju odnosno u roku od dvije godine od dana ostvarivanja prava na korištenje Stipendije ne stekne uvjete za upis u višu godinu studija ili ako student završne godine studija u tom roku ne završi studij;

- bez opravdanog razloga i u roku ne dostavi podatke i dokumentaciju o tijeku školovanja.

U iznimnim slučajevima, na prijedlog Ureda za demografiju, gradonačelnik može korisnika osloboditi obveze vraćanja Stipendije ili mu obvezu vraćanja Stipendije odgoditi na određeno vrijeme.“.

**Članak 3.**

Ova odluka stupa na snagu prvoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Predsjednik**

**Gradske skupštine**

**prof. dr. sc. Drago Prgomet**